CELEX: 32012R0642
Language: ro
Date: 2012-07-16 00:00:00
Title: Regulamentul (UE) nr. 642/2012 al Consiliului din 16 iulie 2012 de modificare a Regulamentului (CE) nr. 147/2003 privind anumite măsuri restrictive referitoare la Somalia

17.7.2012   
            
            
               RO
            
            
               Jurnalul Oficial al Uniunii Europene
            
            
               L 187/8
            
         REGULAMENTUL (UE) NR. 642/2012 AL CONSILIULUI
   din 16 iulie 2012
   de modificare a Regulamentului (CE) nr. 147/2003 privind anumite măsuri restrictive referitoare la Somalia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215 alineatul (1),
   având în vedere Decizia 2010/231/PESC a Consiliului din 26 aprilie 2010 privind adoptarea de măsuri restrictive împotriva Somaliei (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               Regulamentul (CE) nr. 147/2003 (2) impune un embargo general privind oferirea de consiliere tehnică, asistență, instruire, finanțare și asistență financiară în legătură cu activități militare oricărei persoane, entități sau organism din Somalia.
            
         
               (2)
            
            
               La 22 februarie 2012, Consiliul de Securitate al Organizației Națiunilor Unite a adoptat RCSONU 2036 (2012), prin care, la punctul 22, invită statele membre ale ONU să adopte măsurile necesare pentru a împiedica importul direct sau indirect de cărbune de lemn din Somalia.
            
         
               (3)
            
            
               La 16 iulie 2012, Consiliul a adoptat Decizia 2012/388/PESC (3), care modifică Decizia 2010/231/PESC pentru a prevedea interzicerea importului direct sau indirect în Uniune de cărbune de lemn din Somalia.
            
         
               (4)
            
            
               Această măsură intră în domeniul de aplicare a tratatului și, în consecință, este necesară o reglementare la nivelul Uniunii pentru punerea sa în aplicare, în special pentru a se asigura aplicarea sa uniformă de către operatorii economici din toate statele membre.
            
         
               (5)
            
            
               Prin urmare, Regulamentul (CE) nr. 147/2003 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 147/2003 se modifică după cum urmează:
   
               1.
            
            
               Se introduce următorul articol:
               „Articolul 3b
               (1)   Se interzice:
               
                           (a)
                        
                        
                           importul de cărbune de lemn în Uniune dacă:
                           
                                       (i)
                                    
                                    
                                       provine din Somalia; sau
                                    
                                 
                                       (ii)
                                    
                                    
                                       a fost exportat din Somalia;
                                    
                                 
                     
                           (b)
                        
                        
                           achiziționarea de cărbune de lemn care se află în Somalia sau care a provenit din Somalia;
                        
                     
                           (c)
                        
                        
                           transportul de cărbune de lemn dacă provine din Somalia sau dacă este exportat din Somalia către orice altă țară;
                        
                     
                           (d)
                        
                        
                           furnizarea, în mod direct sau indirect, de finanțare sau de asistență financiară, precum și de servicii de asigurare și de reasigurare legate de importul, transportul sau de achiziționarea de cărbune de lemn din Somalia menționate la literele (a), (b) și (c); și
                        
                     
                           (e)
                        
                        
                           participarea în cunoștință de cauză și intenționată la activități al căror obiect sau efect este eludarea, în mod direct sau indirect, a interdicțiilor prevăzute la literele (a), (b), (c) și (d).
                        
                     (2)   În sensul prezentului articol, „cărbune de lemn” înseamnă produsele enumerate în anexa II.
               (3)   Interdicțiile prevăzute la alineatul (1) nu se aplică achiziționării sau transportului de cărbune de lemn care a fost exportat din Somalia înainte de 22 februarie 2012.”.
            
         
               2.
            
            
               La articolele 2a, 6a și la articolul 7a alineatul (1), trimiterile la „anexă” se înlocuiesc cu trimiteri la „anexa I”.
            
         
               3.
            
            
               Anexa se redenumește „Anexa I” și se înlocuiește cu textul din anexa I la prezentul regulament.
            
         
               4.
            
            
               Textul din anexa II la prezentul regulament se adaugă ca anexa II.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 iulie 2012.
      
         
            Pentru Consiliu
         
         
            Președintele
         
         S. ALETRARIS
      
   
   
      (1)  JO L 105, 27.4.2010, p. 17.
   
      (2)  JO L 24, 29.1.2003, p. 2.
   
      (3)  A se vedea pagina 38 din prezentul Jurnal Oficial.
   
      ANEXA I
      
         
            „ANEXA I
            
               Site-uri internet cu informații privind autoritățile competente și adresa pentru transmiterea notificărilor către Comisia Europeană
            
            BELGIA
            http://www.diplomatie.be/eusanctions
            BULGARIA
            http://www.mfa.bg/en/pages/view/5519http
            REPUBLICA CEHĂ
            http://www.mfcr.cz/mezinarodnisankce
            DANEMARCA
            http://um.dk/da/politik-og-diplomati/retsorden/sanktioner/
            GERMANIA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            ESTONIA
            http://www.vm.ee/est/kat_622/
            IRLANDA
            http://www.dfa.ie/home/index.aspx?id=28519
            GRECIA
            http://www1.mfa.gr/en/foreign-policy/global-issues/international-sanctions.html
            SPANIA
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            FRANȚA
            http://www.diplomatie.gouv.fr/autorites-sanctions/
            ITALIA
            http://www.esteri.it/MAE/IT/Politica_Europea/Deroghe.htm
            CIPRU
            http://www.mfa.gov.cy/sanctions
            LETONIA
            http://www.mfa.gov.lv/en/security/4539
            LITUANIA
            http://www.urm.lt/sanctions
            LUXEMBURG
            http://www.mae.lu/sanctions
            UNGARIA
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            ȚĂRILE DE JOS
            http://www.rijksoverheid.nl/onderwerpen/internationale-vrede-en-veiligheid/sancties
            AUSTRIA
            http://www.bmeia.gv.at/view.php3?f_id=12750&LNG=en&version=
            POLONIA
            http://www.msz.gov.pl
            PORTUGALIA
            http://www.min-nestrangeiros.pt
            ROMÂNIA
            http://www.mae.ro/node/1548http
            SLOVENIA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVACIA
            http://www.foreign.gov.sk
            FINLANDA
            http://formin.finland.fi/kvyhteistyo/pakotteet
            SUEDIA
            http://www.ud.se/sanktioner
            REGATUL UNIT
            www.fco.gov.uk/competentauthorities
            
               Adresa pentru transmiterea notificărilor către Comisia Europeană:
            
            
                        Comisia Europeană
                     
                  
                        Serviciul pentru instrumente de politică externă (FPI)
                     
                  
                        Biroul EEAS 02/309
                     
                  
                        B-1049 Bruxelles (Belgia)
                     
                  
                        E-mail: relex-sanctions@ec.europa.eu”.
                     
                  
      
   
   
      ANEXA II
      
         
            „ANEXA II
            Produsele care se încadrează în termenul „cărbune de lemn”
            
                        Codul SA
                     
                     
                        Denumire
                     
                  
                        4402
                     
                     
                        Cărbune de lemn, aglomerat sau nu (inclusiv cărbunele de lemn din coji sau nuci)”.